b'\n_START_ARTICLE_\nKapteyn c\n_START_PARAGRAPH_\nKapteyn c er en eksoplanet som g\xc3\xa5r i bane rundt den r\xc3\xb8de dvergen Kaptayns stjerne. Den ble oppdaget i 2014 av en gruppe internasjonale forskere under ledelse av astronomer fra Queen Mary University of London. Planeten ligger cirka 13 lys\xc3\xa5r fra jorden og har en beregnet alder p\xc3\xa5 11,5 milliarder \xc3\xa5r. Den har en oml\xc3\xb8pstid p\xc3\xa5 121 dager, og ligger utenfor den beboelige sonen, med temperaturer som regnes som for lave for at der kan v\xc3\xa6re flytende vann._NEWLINE_Planeten ble f\xc3\xb8rst p\xc3\xa5vist ved High Accuracy Radial Velocity Planet Searcher sitt spektrometer ved La Silla-observatoriet i Chile. Oppdagelsen ble senere ogs\xc3\xa5 bekreftet ved Keck-observatoriet p\xc3\xa5 Hawaii og PFS-observatoriet i Chile.'